Google-ৰ সৈতে Huawei-ৰ ব্যৱসায়িক সংঘাত হোৱাৰ পিছত চীনা ম'বাইল কোম্পানি Oppo, Vivo আৰু Xiaomi-য়ে Huawei-ৰ সৈতে এটা বিকল্প প্লেই ষ্ট'ৰ বিকাশ কৰি উলিওৱাৰ পৰিকল্পনা কৰিছে।
চীনৰ বৃহৎ তথ্য প্ৰযুক্তিৰ কোম্পানিকেইটাই App বিকাশ কৰোঁতাসকলক তেওঁলোকৰ App-বোৰ Google Play Store-ৰ সমান্তৰালভাৱে আন এটা প্লেটফৰ্মত দিব পৰাটোক এটা লক্ষ্য হিচাপে লৈছে বুলি প্ৰকাশ।
এই নতুন প্লেটফৰ্মটোক Global Developer Service Alliance (GDSA) জনা যাব পাৰে, ৰয়টাৰৰ এটা প্ৰতিবেদনত প্ৰকাশ।
বাতৰিটোত প্ৰকাশ যে App developer-সকলক তেওঁলোকৰ এপবোৰ বিদেশৰ বজাৰত এৰি দিয়াৰ বাট সহজ কৰাৰ লক্ষ্যেৰে এই প্লেটফৰ্ম বিকাশ কৰিবলৈ সিদ্ধান্ত লোৱা হৈছে।
আৰম্ভণিতে ভাৰতকে ধৰি মুঠ ৯টা অঞ্চলক এই প্লেটফৰ্মে সামৰি ল'ব।
অহা মাৰ্চৰ ভিতৰতে ইয়াক মুকলি কৰাৰ কথা আছিল যদিও ক'ৰ'না ভাইৰাছৰ ঘটনাটোৱে কিছু বিলম্ব কৰাৰ সম্ভাৱনা আছে।
অৱশ্যে Xiaomi-এ Huawei জড়িত থকাৰ কথা অস্বীকাৰ কৰিছে আৰু Google Play Store-ৰ সৈতে প্ৰতিযোগিতাত থকাৰ কথাও অস্বীকাৰ কৰিছে।
আনহাতে Google Play Store-এ কিতাপ, মুভিও বিক্ৰী কৰে যদিও GDSA-এই কেৱল App-হে বিক্ৰী কৰিব।
প্ৰসংগ ক্ৰমে উল্লেখ কৰিব পাৰি যে ট্ৰাম্পৰ আমেৰিকান চৰকাৰে Huawei-ক ব্লেকলিষ্ট কৰাৰ পিছত যোৱা বছৰ মে' মাহত Google-এ চীনা কোম্পানিটোৰ সৈতে ব্যৱসায়িক সম্পৰ্ক ছিন্ন কৰিছিল।
ইয়াৰ ফলত কোম্পানিটোৰ দ্বাৰা নিৰ্মিত এনড্ৰইড ম'বাইলবোৰে এনড্ৰইড অপাৰেটিং ছিষ্টেমৰ পৰৱৰ্তী আপডেইটবোৰৰ পৰা বঞ্চিত হয়। একেদৰে Play store আৰু gmail সেৱাৰ পৰাও বঞ্চিত হয় কোম্পানিটো।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
